recursal/SuperWikiNEXT-32B huggingface dataset:
**40 צעדים** הוא סרט תיעודי ישראלי משנת 2022 של היוצרים גד אייזן ומנור בירמן. הסרט הוקרן בבכורה קולנועית בפסטיבל דוקאביב וזכה במסגרתו בפרס "מעבר למסך". בכורתו הטלוויזיונית של הסרט הייתה בכאן 11, באוגוסט 2022. הסרט נתמך על ידי תאגיד השידור הישראלי, קרן מקור לקולנוע ולטלוויזיה ומפעל הפיס.

עלילה
-----

שחר וג'וניור מבית הספר השכונתיאליאור תורג'מן מנהל "שורשים"
בשכונת שפירא, בדרום תל אביב, ייסדה עיריית ת"א את "השכונתי" – בית ספר יסודי חילוני וחדשני הכולל את כל המגוון האתני של השכונה. מי שיחלוק איתו את המרחב המשותף למרות הניסיונות לפנותו, הוא בית הספר הדתי והוותיק "שורשים". שני בתי הספר נאלצים לחיות זה לצד זה, מרחק 40 צעדים, כשילדי זרים לומדים בחצר בית הספר הדתי.

הדמויות המרכזיות בסרט הם שחר פיינשטיין, מנהל "השכונתי" ואליאור תורג'מן, מנהל "שורשים". המורכבות העלילתית נשענת על הצורך שלהם להגיע לעמק השווה בחצר המשותפת. מצד אחד, פיינשטיין חורט על דגל בית הספר את הגיוון האתני כולל ילדי זרים ומאידך, תורג'מן וקהילת בית ספרו, מתקשים ליצור שותפות בשל חשש מהתבוללות.

הסרט מלווה שלושה ילדים ואת המורכבויות שלהם בחיים בכלל ובמרחב המשותף בפרט: ג'וניור, ילד להורים זרים שמתקשה לשתף את חבריו בכדורגל; ביסאן, ילדה ערביה שאימה הייתה קורבן לאלימות ונאלצת בכאב להעביר אותה לפנימיה; ואיבון-אשירה, בת למשפחה שמתמודדת עם קשיים בבית הספר וקשיים כלכליים.

דמות משמעותית נוספת היא שפי פז, מנהיגת החזית לשחרור דרום תל אביב, שמתנגדת עמוקות לזרים בשכונה וילדיהם ב"שכונתי". בסרט משתקפים כלל השסעים של החברה בישראל: דתיים-חילוניים, תושבים וותיקים-חדשים, מזרחיים-אשכנזיים, עניים-עשירים וערבים-יהודיים.

ביקורות
-------

בזכייה בפרס "מעבר למסך", השופטים נמקו את בחירתם בסרט, בכך שהוא מוציא את הצופים מאזור הנוחות כשהוא מזכיר ש"למרות תפיסות העולם השונות שלנו, הדמיון בין בני האדם גדול מכפי שנדמה לנו."

בנוסף, זכה הסרט לביקורות חיוביות באמצעי המדיה השונים.

קישורים חיצוניים
----------------

ויקישיתוף מדיה וקבצים בנושא **40 צעדים** בוויקישיתוף

* "40 צעדים", באתר אידיבי

הערות שוליים
------------

1. ↑  "שסעים ישנים וחדשים בחברה הישראלית – מבט מסקרי דעת קהל - המכון הישראלי…". 2022-10-20. אורכב מ-המקור ב-2022-10-20.

1. ↑  גד אייזן - סקירה, סרטים וסדרות, באתר אידיבי
2. ↑  מנור בירמן - פילמוגרפיה למקצוענים, באתר אידיבי
3. ↑  40 צעדים, באתר דוקאביב 2022 - הפסטיבל הבינלאומי לקולנוע דוקומנטרי בתל-אביב
4. ↑  ranidocaviv, זוכי פסטיבל דוקאביב 2022, באתר דוקאביב 2022 - הפסטיבל הבינלאומי לקולנוע דוקומנטרי בתל-אביב, ‏2022-06-01
5. ↑  מערכת כאן חדשות, ארבעים צעדים, באתר כאן – תאגיד השידור הישראלי, 27 באוגוסט 2022
6. ↑  בית הספר השכונתי שפירא Shapira Neighborhood School, באתר he-il.facebook.com
7. ↑  דניאל רוט-אבנרי, הורים בדרום ת"א השביתו את בתי הספר, באתר ישראל היום, 2 בינואר 2019
8. ↑  הזוכים – נימוקי חבר השופטים, באתר דוקאביב 2022 - הפסטיבל הבינלאומי לקולנוע דוקומנטרי בתל-אביב
9. ↑  דורון ברוש - "מעריב": "תיעוד מדויק של פצצת זמן מתקתקת"
10. ↑  שני ליטמן - "הארץ": "הסרט הזה מזכיר אמת אחת נוקבת: מערכת החינוך הישראלית לא מתקיימת בתוך חלל ריק"
11. ↑  סמדר שיר -"ידיעות אחרונות": "מסמך מטלטל, מתסכל ועוצר נשימה דווקא מפני שהוא שומר על נייטרליות זהירה"
12. ↑  נועם פתחי - "ישראל היום": "בזכות שיעור הקומה והערכים המשותפים שמהם מגיעים שני המחנכים, כשעולות הכתוביות - עולה בגרון גם תחושה של אופטימיות"
בבליסטיקה סופית, **עומק חדירה** (באנגלית: impact depth) של קליע כלשהו הוא קירוב למרחק שהקליע מצליח לחדור דרך שריון המטרה. הפיזיקאי סר אייזק ניוטון פיתח לראשונה קירוב גס למרחק החדירה של קליעים הנעים במהירויות גבוהות, שתקף במיוחד למהירויות פגיעה גבוהות בהרבה ממהירות הקול בחומר ממנו עשוי שריון המטרה.

הקירוב של ניוטון לעומק החדירה
-----------------------------

הקירוב של ניוטון לעומק החדירה של קליעים במהירויות גבוהות מבוסס אך ורק על שיקולים הקשורים בתנע של הקליע. בפיתוח הקירוב לא מתחשבים כלל באנרגיה הקינטית של הקליע.

הרעיון הבסיסי של הקירוב הוא פשוט: הקליע נושא תנע מסוים. כדי לעצור את הקליע, התנע הזה חייב להיות מועבר אל מסה אחרת. כיוון שהמהירות של הקליע החודר כה גבוהה שכוחות הקוהזיה בתוך חומר השריון ניתנים להזנחה, התנע ניתן להעברה רק לחומר שבחזית הקליע, אשר ייהדף במהירות הקליע. אם הקליע יהדוף מסה השווה למסה שלו במהירות הזאת (מהירות הפגיעה שלו), אז התנע שלו כולו הועבר למסה שמלפני הקליע והקליע ייעצר (זהו רק קירוב: המסה שהוא צריך להדוף היא בפועל גבוהה יותר ממסתו שכן מהירותו יורדת במהלך החדירה לשריון). עבור קליע עם סימטריה גלילית, עד הרגע שהוא ייעצר הוא יחדור לעומק ששווה לאורכו שלו כפול יחס הצפיפויות שלו ושל החומר ממנו עשוי השריון.

הקירוב הזה תקף רק לקליע קהה (ללא צורה אווירודינמית) וחומר מטרה ללא קוהזיה, לפחות לא במהירות הקליע. זה נכון במיוחד כאשר מהירות הקליע גבוהה בהרבה ממהירות הקול בתוך חומר המטרה - במהירויות גבוהות כאלה, מרבית החומרים המוצקים לא "מספיקים" להגיב (התכונות שלהם כחומר מוצק לא באות ליד ביטוי) ומתחילים להתנהג כמו זורם. זאת הסיבה גם מדוע הקירוב הזה תקף במיוחד עבור מהירויות גבוהות - הקשיחות של החומר (הקושי לשבור אותו) לא באה לידי ביטוי במהירויות פגיעה גבוהות בהרבה ממהירות הקול בחומר המטרה.

דוגמאות מעשיות
--------------

* **קליעים**: קליעים המיועדים לחדור דרך גופים מתכתיים צריכים להיות מיוצרים מחומר בעל צפיפות גבוהה מאוד, כמו אורניום (19.1 g/cm3). לפי הקירוב של ניוטון, קליע העשוי מאורניום יחדור מרחק פלדה משוריינת של 2.5 פעמים אורכו העצמי.
* **מטאוריטים**: כפי שניתן להסיק מגודלו של הלחץ האטמוספירי, המסה של האטמוספירה שקולה מבחינת לחץ לבערך 10 מטר של מים. כיוון שלקרח יש בערך אותה צפיפות כמו למים, קוביית קרח המגיעה מהחלל במהירות של 15km/s תהיה חייבת להיות באורך של לפחות 10 מטר כדי להגיע לפני כדור הארץ במהירות גבוהה. אירוע טונגוסקה מוסבר לעיתים קרובות בדרך הזאת (באמצעות שימוש בקירוב של ניוטון); מטאוריט עשוי ברזל (בעל צפיפות 7.874 גרם לסמ"ק) באורך של 1.3 מטר יצליח לבקע את דרכו דרך האטמוספירה עד לקרקע - כלומר מה שאירע באירוע זה היה שהמטאוריטים היו מעט מעל האורך הקריטי.
**Toma** הוא הסינגל הרביעי של הראפר האמריקאי-קובני פיטבול בהשתתפות ליל ג'ון מתוך האלבום הבכורה של פיטבול, M.I.A.M.I. הוא הגיע למקום 21 במצעד שירי הראפ ובמקום 73 במצעד שירי ה-R&B/היפ הופ.

השיר נערך רבות וזאת כדי להפוך אותו לידידותי לרדיו. כמה גרסאות, הסירו קטעים גסים באנגלית בשיר, תוך שמירה על הפזמון הספרדי המפורש מינית, כאשר הוא אומר, "Si Tu Quiere Que te coma toda", שאם מתרגמים אותו, המשפט אומר, "אם את רוצה שאני יאכל אותך", התייחסות לקוניליגוס. בגרסאות אחרות, כל הקטעים הגסים הוסרו.

השיר גם היה חלק מהפסקול בסרטים סטפ אפ ודייט מובי (באנגלית: Date Movie).

הקליפ הרשמי לשיר עלה ליוטיוב ב-15 ביוני 2009, וזכתה כמעט ל-10 מיליון צפיות.

רמיקס
-----

גרסת רמיקס לשיר שוחררה ב-2005 אשר הכילה מוזיקאים רבים מסגנון הדאנסהול. גרסת רמיקס לא רשמית שוחררה ב-2005 בהשתתפות נינה סקיי.

מיקומי שיא
----------

| 
‏‏‏  **מצעדים ודירוגים (2005)** |
| --- |
| מדינה | מצעד | מיקום שיא |
|  ארצות הברית | בילבורד הוט 100 | - |
| מצעד השירים מתחת להוט 100 | 8 |
| מצעד שירי ה-R&B\היפ הופ | 73 |
| מצעד שירי הראפ | 21 |

קישורים חיצוניים
----------------

* סרטון השיר "Toma" באתר יוטיוב

הערות שוליים
------------

1. ↑  Pitbull ft. Lil Jon - Toma (Offical Music Video)
"**ברק כתום**" היא מערכת קשר רדיו, שהוקמה בישראל לשם יצירת תקשורת אמינה בין כל גופי החירום וההצלה בישראל. המערכת מבוססת על ציוד מסדרת ASTRO 25 של מוטורולה סולושנס ישראל.

בעקבות אסון השרפה בכרמל בדצמבר 2010, שבו התגלו ליקויים ביכולת של גופי ההצלה והחירום השונים לתקשר ביניהם, עקב שימוש בתדרים נפרדים ובמערכות קשר נפרדות, החליטה הממשלה על שיפור היערכות העורף למקרי חירום ואסונות, ובכלל זה להקים להקים ועדה בין-משרדית, בראשות רשות החירום הלאומית (רח"ל), לבחינת חלופות למערכת תקשורת ושליטה ארצית לחירום. מאפייני מערכת התקשורת הוגדרו כ"מערכת רדיו לאומית משותפת ואחידה לכלל גופי החירום וההצלה התאפשר תקשורת רציפה בין הארגונים במצב חירום ובאירוע אסון המוני, וללא תלות במערכת התקשורת של חברות הסלולר".

ביולי 2012 החליטה הממשלה על הקמת מערכת רדיו לאומי, ובמאי 2013 נקבעו כללי תקצוב המערכת. להקמת המערכת נבחרה חברת מוטורולה סולושנס ישראל, שסיפקה מכשירי קשר וציוד מסדרת ASTRO 25 שלה, מבוססת IP, בתקן APCO-25 (אנ'). החברה עסקה גם בתחזוקה שוטפת של המערכת.

במשטרת ישראל הופעלה מערכת בשם "ניצן", ובפיקוד העורף הופעלה בשנת 2011 מערכת "ברק כתום", ושתי המערכות מתקשרות ביניהן. אל מערכת "ברק כתום" התחברו המשרד להגנת הסביבה, רשות הכבאות וההצלה, רשות הטבע והגנים, משמר הכנסת, חברת החשמל לישראל וקב"טים ברשויות המקומיות. נכון למאי 2021 טרם הושלם חיבור מגן דוד אדום לרשת זו, והיא משמשת רק את הפיקוד הבכיר והחמ"ל של הארגון, אך לא את אנשי ההצלה בשטח. בדו"ח מבקר המדינה לשנת 2016 נמתחה ביקורת על כך שמגן דוד אדום לא חובר למערכת. בשנת 2018 עלה חוסר החיבור של מד"א לדיון בוועדת המשנה של ועדת החוץ והביטחון למוכנות העורף.

קישורים חיצוניים
----------------

* רדיו לאומי רב ארגוני, מצגת של רשות החירום הלאומית, 26 ביולי 2011
* אתר למנויים בלבד אמיתי זיו, כמה אסונות יתרחשו עד שכל גופי החירום וההצלה יחוברו לרשת קשר אחת?, באתר TheMarker‏, 10 במאי 2021

הערות שוליים
------------

1. ↑  ציוד לאתרי ASTRO 25, באתר מוטורולה סולושנס ישראל
2. ↑  שיפור היערכות העורף למקרי חירום ואסונות וקביעת המקורות התקציביים ליישום החלטה זו, החלטת ממשלה 2699 מ-9 בינואר 2011
3. ↑  החלטת הממשלה מס' 4876 מ-6 ביולי 2012
4. ↑  הקצאה יעילה בתקצוב מערכת קשר רדיו לאומי, החלטה מספר 206 של הממשלה מיום 13 במאי 2013
5. ↑  יוסי הטוני, פיקוד העורף התחבר לרשת החירום המשטרתית בפרויקט בהיקף יותר מ-50 מיליוני שקלים, באתר "אנשים ומחשבים", 16 באוגוסט 2011
6. ↑  לראשונה: חברת החשמל הטמיעה את מערכת הקשר של פיקוד העורף 'ברק כתום' במהלך אירועי הסערה, באתר חברת החשמל, 21 בינואר 2015
7. ↑  מרכיבי ביטחון ביישובי העימות בפיקודים המרחביים, דוח שנתי 68ג באתר מבקר המדינה, עמ' 1886–1889
8. ↑  המערך המבצעי של מד"א בשגרה ובעיתות חירום, משרד מבקר המדינה, עמ' 68–69
9. ↑  פרוטוקול מס' 30 מישיבת ועדת המשנה של ועדת החוץ והביטחון למוכנות העורף, באתר הכנסת, 8 בפברואר 2018
תור משתרך מחוץ לחומוסיית אבו חסן ביפו
**חומוסייה** היא מסעדה המגישה בתור המאכל העיקרי בתפריט מנות חומוס שונות.

בדרך כלל לצד החומוס יציעו החומוסיות מאכלים כגון צ'יפס, סלט ירקות, וכדורי פלאפל (שהם גם מאכל שהמרכיב העיקרי בו הוא גרגירי חומוס). בדרך כלל יוגשו לצד החומוס, ובמחיר המנה, פיתות, בצל חי חתוך וכן לעיתים סחוג, תטבילה - רוטב חמוץ-חריף מלימון ומפלפלים חריפים, וכן חמוצים וזיתים. לרוב יציעו החומוסיות מספר מנות חומוס שונות, ובהן מסבחה (או בווריאציה שלה "משוואשה", שבה גרגירי החומוס מעוכים קלות), חומוס פול, חומוס גרגירים, חומוס עם ביצה קשה, חומוס "משולש" (חומוס, פול ומסבחה), חומוס "קומפלט" (חומוס, פול וביצה), חומוס עם בשר, וכיוצא באלה. כמו כן לעיתים יוצעו מנות נוספות שניתן לאכול בצורת "ניגוב" (שבה הפיתה משמשת במקום סכו"ם), כמו טחינה, לאבנה או מחלוטה (פול מבושל עם טחינה).

צלחת חומוס עם שמן זית, צנוברים, פטרוזיליה ופפריקה
רוב החומוסיות בישראל מונות סניף אחד, אך פועלות גם מספר רשתות חומוס המונות מספר סניפים, ובהן (מספר הסניפים מעודכן נכון למרץ 2023): חומוס אליהו (המונה 75 סניפים), חומוס בהדונס (המונה 18 סניפים) וחומוס כספי (המונה 11 סניפים). עם החומוסיות הידועות ביותר בישראל ניתן למנות את חומוס אבו חסן ביפו, חומוס סעיד בשוק העיר העתיקה בעכו, מסעדת חליל ברמלה, ואבו שוקרי באבו גוש. 

ישנן חומוסיות, המציעות תפריט מגוון יותר לצד המנות המבוססות-חומוס, לרוב מאכלים מהמטבח הים-תיכוני, כגון בשרים על האש. 

שעות הפתיחה של החומוסיות מוקדמות יחסית למסעדות אחרות. יש מעט חומוסיות אשר פתוחות או מציעות חומוס טרי אחרי השעה 15:00. 

החומוסיות מהוות נדבך משמעותי מענף המסעדנות ומהקולינריה הישראלית. פעמים רבות נוהגים לפרסם עיתונים ומגזיני אוכל בישראל רשימות של החומוסיות הטובות ביותר. כמו כן, הן מהוות נושא סיקור לאתרי אינטרנט, כגון "חומוס להמונים".

קישורים חיצוניים
----------------

ויקישיתוף מדיה וקבצים בנושא **חומוסיות** בוויקישיתוף
* שוקי גלילי, פיתות להמונים: עשר החומוסיות הכי טובות בארץ, באתר מאקו, 31 בדצמבר 2013
* אב המזון: 10 החומוסיות הכי טובות בתל אביב, באתר טיים אאוט תל אביב, 7 במרץ 2018
* חומוס להמונים, בלוג המסקר את נושא החומוס, ובו סקירות רבות על חומוסיות

הערות שוליים
------------

1. 1 2  לקסיקון החומוס השלם, באתר חומוס להמונים
2. ↑  סניפים, באתר חומוס אליהו
3. ↑  סניפים, באתר חומוס בהדונס
4. ↑  סניפים, באתר חומוס כספי
"**Georgy Girl**" (בעברית: "**נערה ושמה ג'ורג'י**") הוא שיר של להקת הפולק האוסטרלית המשחרים. השיר שימש בפסקול הסרט "נערה ושמה ג'ורג'י" משנת 1966. טום ספרינגפילד, שכתב את השיר "I'll Never Find Another You", כתב את הלחן, וג'ים דייל כתב את המילים. השיר הושמע בתחילת הסרט ובסיומו, עם מילים שונות. כן שוּנוּ מילות השיר שיצא באופן מסחרי. השיר היה מועמד לפרס אוסקר לשיר המקורי הטוב ביותר.

בסוף 1966 ובתחילת 1967 היה השיר ללהיט. הוא הגיע למקום הראשון באוסטרליה, ולמקום השלישי בממלכה המאוחדת. בארצות הברית היה זה השיר של המשחרים שהגיע למקום הגבוה ביותר במצעד הפזמונים. הוא הגיע לראש מצעד Cash Box Top 100. השיר הגיע למקום השני במצעד בילבורד הוט 100, כששירם של המאנקיז "I'm a Believer" מנע ממנו את המקום הראשון. בעקבות הצלחת השיר בארצות הברית, האלבום של המשחרים שיצא בבריטניה בשם "Come the Day", נקרא בארצות הברית בשם "Georgy Girl".

מיקומי שיא
----------

| 
‏‏‏  **מצעדים ודירוגים (1966–1967)** |
| --- |
| מדינה | מצעד | מיקום שיא |
|  אוסטרליה | מצעד הסינגלים האוסטרלי | - |
| קנט מיוזיק רפורט | 1 |
|  אירלנד | מצעד הסינגלים האירי | 10 |
|  ארצות הברית | בילבורד הוט 100 | 2 |
| מצעד השירים העכשוויים למבוגרים | 7 |
| קאש בוקס טופ 100 | 1 |
|  בריטניה | מצעד הסינגלים הבריטי | 3 |
|  דרום אפריקה | אנטרטיינמנט מוניטורינג אפריקה | 10 |
|  ניו זילנד | המצעד הניו זילנדי הרשמי | 1 |
|  קנדה | קנדה הוט 100 | - |
| מצעד הסינגלים של RPM | 1 |

| 
‏‏‏  **מצעדי סוף שנה (1967)** |
| --- |
| מדינה | מצעד | מיקום שיא |
|  ארצות הברית | בילבורד הוט 100 | 57 |
| קאש בוקס טופ 100 | 11 |
|  קנדה | קנדה הוט 100 | - |
| מצעד הסינגלים של RPM | 15 |

גרסאות כיסוי
------------

ב-1967 הוציאה להקת באג'ה מרימבה בנד גרסה אינסטרומנטלית, שהגיעה למקום ה-98 במצעד בילבורד הוט 100, ולמקום ה-14 במצעד Easy listening.

להקת המשחרים החדשים, שהוקמה ב-1969 עם הגיטריסט קית' פוטגר, הוציאה גרסת כיסוי של השיר עבור האלבום "We'd Like to Teach the World to Sing".

קישורים חיצוניים
----------------

* מידע על היצירה "Georgy Girl" באתר מיוזיק בריינז

הערות שוליים
------------



|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz work: 530d990b-706e-36ac-b495-08a94188533d

 |
**STS-2** היא המשימה השנייה של נאס"א בתוכנית מעבורת החלל.

במשימה זו שלחו שוב את מעבורת החלל קולומביה, שבעה חודשים בדיוק אחרי משימת STS-1. זו הייתה הפעם הראשונה שרכב חלל **מאויש** שוגר אל החלל, חזר לכדור הארץ וחזר לחלל בשנית.

צוות
----

* **מפקד המשימה:** ג'ו אנגל (Joseph H. Engle)
* **טייס:** ריצ'רד טרולי (Richard H. Truly)

### צוות גיבוי

* מפקד: תומאס מטינגלי (Thomas K. Mattingly)
* טייס: הנרי הרטספילד (Henry W. Hartsfield)

המשימה
------

שבעה חודשים לאחר חזרתה של הקולומביה מהחלל במשימת STS-1, שוגרה קולומביה שוב במשימת STS-2 כשעל סיפונה ג'וזף אנגל וריצ'רד טרולי.

במקור תוכנן השיגור ל-9 באוקטובר 1981, אך עקב נזילת חנקן טטרוקסיד בעת תדלוק, השיגור נדחה ל-4 בנובמבר.

ב-4 בנובמבר נדחה שוב השיגור לאחר שמחשב הספירה לאחור נעצר בגלל קריאת לחץ נמוך במכל חמצן של אחד מתאי הדלק. במהלך העצירה התגלה לחץ שמן גבוה בשתיים מתוך שלוש יחידות כוח העזר (APU) שהפעילו את המערכת ההידראולית. הדבר הצריך תיקונים נוספים, שגרמו לביטול השיגור באותו יום.

ב-12 בנובמבר, יום השיגור, תוכננה ההמראה לשעה 7:30 בבוקר לפי שעון החוף המזרחי של ארצות הברית (EST), אך השיגור התעכב במשך שעתיים ו-40 דקות בגלל תקלה ביחידת העברת הנתונים והתקנת יחידה חדשה, ותשע דקות נוספות לבדיקת מצב המערכות. לבסוף, לאחר מספר דחיות המריאה המעבורת בשעה 10:10 בבוקר לפי שעון החוף המזרחי.

המשימה שתוכננה במקור ל-5 ימים, התקצרה באופן בלתי צפוי כשאחד משלושת תאי הדלק האחראים על ייצור חשמל ומי שתייה התקלקל. עם זאת, 90% מיעדי המשימה הושגו.

במשך יומיים, 6 שעות, 13 דקות ו-12 שניות הקיפה קולומביה את כדור הארץ 37 פעמיים ועברה מרחק כולל של 1,729,654 ק"מ. היא נשאה עמה מספר ניסויים מדעיים לחלל.

הנחיתה התקיימה במסלול המראה 23 בבסיס חיל האוויר אדוארדס בקליפורניה, ב-14 בנובמבר 1981 בשעה 1:23 בצהרים שעון החוף המזרחי של ארה״ב.

לאחר הנחיתה התברר שרק 12 ממגני החום ניזוקו אך אף מגן לא נפל, בעקבות שיפורים שנעשו בכן השיגור, בעקבות הנזק הרב יחסית שנגרם למגיני החום בשיגור הקודם. השיפורים כללו שיפור במערכת ספיגת גלי הקול, הנעזרת בכמויות גדולות של מים, כדי למנוע מגלי הקול מלפגוע בחזרה במעבורת. ב-25 בנובמבר, הגיעה המעבורת ממסלול הנחיתה בקליפורניה למרכז החלל קנדי בפלורידה.

במשימה זו הופעלה לראשונה הזרוע הרובוטית של המעבורת.

במשימה זו התגלתה השחיקה הגדולה ביותר שנצפתה אי פעם באטמי הטבעת של מנוע רקטת ההאצה הימנית של המעבורת, עד אסון מעבורת החלל צ'לנג'ר, שהתפוצצה לאחר שגזים דלפו מאחד מאטמים אלה והציתו את מכל הדלק הראשי של המעבורת.

מבט מאוויר: המראת קולומביה ממרכז החלל קנדי, בפלורידה

ראו גם
------

* משימות מעבורות החלל

קישורים חיצוניים
----------------

ויקישיתוף מדיה וקבצים בנושא **STS-2** בוויקישיתוף
* 

* אתר האינטרנט הרשמי של STS-2
* סיכום המשימה באתר נאס"א
* סרטון של נאס"א על המשימה בליווי אנשי הצוות.
* תיאור המשימה

| משימות מעבורת החלל קולומביה |
| --- |
| משימות | STS-1 • STS-2 • STS-3 •STS-4 • STS-5 • STS-9 • STS-61-C • STS-28 • STS-32 • STS-35 • STS-40 • STS-50 • STS-52 • STS-55 • STS-58 • STS-62 • STS-65 • STS-73 • STS-75 • STS-78 • STS-80 • STS-83 • STS-94 • STS-87 • STS-90 • STS-93 • STS-109 • STS-107 |  |
| ראו גם | אסון מעבורת החלל קולומביה |
**יחיעם פלד** (1946 – 5 בנובמבר 2013) היה חלילן ומורה למוזיקה ישראלי, נגן חליל ופיקולו ראשי בתזמורת הסימפונית הישראלית ראשון לציון.

ביוגרפיה
--------

נולד בקיבוץ עין השופט. למד נגינה באקדמיה למוזיקה בתל אביב אצל אורי טפליץ, שהיה החלילן הראשון של התזמורת הפילהרמונית הישראלית. שירת בלהקת הנח"ל, וניגן בתוכניות ה-20 וה-21 של הלהקה. ניגן את נגינת החליל בשיר "שלווה", וכן בשירים "בשמלה אדומה", "החיים היפים" ו"קרנבל בנח"ל".

הופיע בהרכבי נגנים במופעים שונים, כמו כן הופיע בתוכניות "קול ישראל", ובהם "שלכם לשעה קלה".

היה חלילן ראשי בתזמורת הקאמרית הקיבוצית. לאחר מכן הצטרף לתזמורת הסימפונית הישראלית ראשון לציון והיה נגן חליל ופיקולו ראשי.

בין הקלטותיו: היצירה "meditation" מאת דב כרמל, ו"השתקפויות", תקליטור שבו ניגן עם הנבלנית רות מעייני קטעים מתוך אופרות.

עסק בהוראת מוזיקה. נמנה עם המורים הראשונים בבית הספר רימון ולימד גם בקונסרבטוריונים של גבעתיים ושל רמת גן.

היה נשוי להגר ואם לשלוש בנות. התגורר ברמת גן.

נפטר בשנת 2013, בגיל 67, ונקבר בבית הקברות בקיבוץ משמר העמק.

הנצחתו
------

לאחר מותו מחולק פרס על שמו למוזיקאים מצטיינים, מטעם בית הספר למוזיקה על שם בוכמן-מהטה ואיגוד המוזיקאים.

בשנת 2015 הוציא "המכון למוזיקה ישראלית" דיסק עם יצירות מוזיקליות שונות, שאחת מהן – סונטה לחליל ולפסנתר מאת תאודור הולדהיים – הוקדשה ליחיעם פלד.

קישורים חיצוניים
----------------

* חגי חיטרון, נפטר החלילן יחיעם פלד, באתר הארץ, 5 בנובמבר 2013
* יחיעם פלד, באתר "שרים במדים"

* יחיעם פלד, באתר MusicBrainz (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 0b0f39aa-95c8-4def-a4fb-cf8cb2afc9f8

 |
"**Canavar**" (באנגלית: "**Monster**"; ובעברית: "**מִפְלֶצֶת**") הוא שיר שהוקלט על ידי הזמרת-יוצרת הטורקייה דריה אולו. הוא יצא לאור ב-13 בינואר 2017, בהוצאת חברת התקליטים דואן מיוזיק קומפני כסינגל שלא מתוך אלבום. את השיר כתבה והלחינה אולו לצד המוזיקאי אסיל גוק.

השיר הפך לאחד מהשירים המצליחים ביותר בעשור השני של המאה ה-21 בטורקיה, כאשר שהה בצמרת מצעד השירים של המדינה במשך שמונה שבועות. הצלחתו התבטאה גם בצפיות הרבות שצבר ביוטיוב; 130 מיליון צפיות בסך הכול, מה שהופך אותו לאחד מהקליפים הטורקיים הנצפים ביותר בכל הזמנים.

רקע וכתיבה
----------

השיר בדומה לסינגל הבכורה של אולו "Okyanus", נכתב והולחן על ידה, לצד המוזיקאי אסיל גוק שעזר בתהליך היצירה שלו. הזמרת-יוצרת הטורקייה אליינה טילקי, ביצעה את השיר בהופעה מיוחדת שקיימה באמסטרדם שבהולנד. בסופ של דבר, עלתה ההופעה ליוטיוב ב-2 במאי 2018.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-16 מיליון השמעות.

וידאו קליפ
----------

הווידאו קליפ הנלווה של "Canavar" הועלה לערוץ היוטיוב של netd müzik ב-13 ביוני 2017, ביום יציאתו של השיר כסינגל. בתחילתו, ניתן לראות את פרצופה של אולו תוך שהצילום בשחור-לבן. בהמשך, הוא משתנה לצילום בצבע והקליפ ממשיך להציג אותה בשלל סצנות שונות, בהן היא רוקדת ומבצעת את מילות השיר.

נכון לאוגוסט 2023 עומד מונה הצפיות של הקליפ על למעלה מ-130 מיליון צפיות.

מיקומי שיא
----------

| 
‏‏‏  **מצעדים ודירוגים (2017)** |
| --- |
| מדינה | מצעד | מיקום שיא |
|  טורקיה | טורקיה טופ 20 | 1 |
| טורקיה טופ 40 | 1 |

| 
‏‏‏  **מצעדי סוף שנה (2017)** |
| --- |
| מדינה | מצעד | מיקום שיא |
|  טורקיה | טורקיה טופ 40 | 9 |

| 
‏‏‏  **מצעדי סוף שנה (2018)** |
| --- |
| מדינה | מצעד | מיקום שיא |
|  טורקיה | טורקיה טופ 40 | 382 |

| 
‏‏‏  **מצעדי סוף שנה (2019)** |
| --- |
| מדינה | מצעד | מיקום שיא |
|  טורקיה | טורקיה טופ 40 | 380 |

היסטוריית יציאות לאור
---------------------

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 13 בינואר 2017 | הזרמת מוזיקה • הורדה דיגיטלית | DMC |  |

קישורים חיצוניים
----------------

* סרטון השיר "Canavar" באתר יוטיוב

הערות שוליים
------------

1. 1 2 3 4 5 6 7  *Derya Uluğ - Canavar*, נבדק ב-2020-01-17
2. ↑  YouTube - Most Viewed Music Videos by Turkish Artists, kworb.net
3. ↑  Derya Uluğ - Canavar lyrics + English translation, lyricstranslate.com (באנגלית)
4. ↑  Derya Uluğ - Okyanus lyrics, lyricstranslate.com (באנגלית)
5. 1 2  *Aleyna Tilki - Canavar / Amsterdam Konseri The Box (Derya Uluğ Cover)*, נבדק ב-2020-01-17
6. ↑  *Canavar*, נבדק ב-2020-01-17
ארוסטיצ'יני נצלה על פורנאצ'לה (סוג מנגל איטלקי)
**ארוסטיצ'יני** (באיטלקית: **Arrosticini**) הם סוג של מנות מסורתיות של בשר צלוי משופד האופייניים למטבח של מחוזות מוליזה ואברוצו. ארוסטיצ'יני (גם **rustelle** או **arrustelle** בניבים המקומיים; ידוע גם בשם **spiedini** או **spiducci**)

מאפיינים
--------

ארוסטיצ'יני עשויים בדרך כלל מבשר כבש או טלה חתוכים לנתחים ומחוררים על ידי שיפוד. הם נצלים על פלטה בעלת צורה מוארכת בדרך כלל, הנקראת פורנאצ'לה (furnacella), הדומה למרזב גשם.

ישנם שני סוגים עיקריים של ארוסטיצ'יני:

* אלו המיוצרים באופן תעשייתי, המורכבים מנתחי בשר של קוביות עם צד של פאה 1 ס"מ, מושחלים על שיפודים באורך מקסימלי של 10 ס"מ .
* אלה שעשויים בעבודת יד, שעבורם חותכים את הבשר בסכין לנתחים בגדלים שונים, משחילים על השיפוד לסירוגין חתיכות בשר ושומן כבש.

מקורם של הארוסטיצ'יני מהמזון שצרכו רועים ותושבים אחרים של האזורים ההרריים באברוצו בתוך הכפרים Castillenti, Civitella Casanova, Carpineto ו-Villa Celiera שהיו רגילים לאכול אוכל גם מהחלקים הגסים (קשים) יותר של בשר כבשים.

לעיתים קרובות נלווים לארוסטיצ'יני פרוסות לחם ספוגות בשמן זית כתית מעולה (pane 'onde). תוספת המשקה המסורתית עם המנה היא יין Montepulciano d'Abruzzo.

באופן מסורתי, ארוסטיצ'יני נאכלים על ידי משיכת הבשר מהשיפוד חתיכה אחר חתיכה באמצעות השיניים.

ראו גם
------

* שישליק

קישורים חיצוניים
----------------

ויקישיתוף מדיה וקבצים בנושא **ארוסטיצ'יני** בוויקישיתוף
* רשימת מנות טלה (אנ')
* סאטאי (אנ')
* ספידי (אנ') – מאכל איטלקי-אמריקאי שמקורו בארוסטיצ'יני

הערות שוליים
------------

1. ↑  *Il Devoto-Oli 2014. Vocabolario della lingua Italiana*, edited by Luca Serianni and Maurizio Trifone, Le Monnier, 2013.
**דני וייס** (נולד ב-1962) הוא מנהל בתחום התרבות בישראל. משמש כמנכ"ל התיאטרון הלאומי הבימה החל מספטמבר 2023.

ביוגרפיה
--------

דני וייס נולד וגדל בחדרה. שירת כקצין בצה"ל בתפקידי פיקוד והדרכה. בעל תואר ראשון בפסיכולוגיה. החל את דרכו בעולם התרבות הישראלי בשנת 1985, כרכז ארצי של תנועת הנוער "נוער מוסיקלי בישראל". ב-1987 הצטרף למחלקה למופעים בעיריית תל אביב-יפו כמפיק אירועים ופסטיבלים, והפיק בפועל את פסטיבלי "לילות יפו", פסטיבלי מוזיקה במרכז סוזן דלל, אירועי יום העצמאות, ואירועים רבים נוספים.

ב-1991 מונה למנהל חטיבת ההפקות והאירועים של קבוצת פרומרקט. ב-1994 חזר למחלקת המופעים בעיריית תל אביב כמנהל התוכניות והפסטיבלים.

ב-1999 מונה למנכ"ל הד ארצי מוזיקה, חברת התקליטים והמוזיקה הגדולה בישראל דאז. ב-2003 מונה למנכ"ל החברה לתרבות ופנאי ומנהל האגף לתרבות נוער וספורט בעיריית כפר סבא.

ב-2010 מונה למנכ"ל תיאטרון החאן בירושלים, ובמקביל כיהן כיו"ר פורום מוסדות התרבות בירושלים. הוא פעל כחבר בעמותת פרס התיאטרון הישראלי, ובהנהלת פורום מוסדות התרבות בישראל, המאגד את כל מוסדות התרבות הרפרטואריים.

ב-2017 מונה למנכ"ל המדיטק והחברה לפיתוח תרבות חולון בע"מ, ובמקביל כיהן כיו"ר פורום מוסדות תרבות ואמנות בישראל.

באפריל 2023 נבחר ע"י הוועד המנהל של התיאטרון הלאומי הבימה למנכ"ל התיאטרון. נכנס לתפקידו ב-1 בספטמבר 2023, עם פרישתו של נעם סמל.

חיים אישיים
-----------

וייס נשוי ואב לשלושה, ומתגורר בתל אביב-יפו. הוא אחיו של אבי וייס, מנכ"ל חברת החדשות של קשת 12.

קישורים חיצוניים
----------------

ויקישיתוף מדיה וקבצים בנושא **דני וייס** בוויקישיתוף
* נועם כהן, ‏דני וייס ימונה למנכ"ל התיאטרון הלאומי הבימה, באתר ‏מאקו‏, 23 באפריל 2023
* רון שוורץ, ‏"התקציבים שעיריית ירושלים מקצה לתרבות הם מחפירים", באתר גלובס, 30 באוקטובר 2014
* דני וייס, ‏הממשלה הפכה את תקציב התרבות למשחק סכום אפס. וכולנו מפסידים, באתר "Time Out ישראל", 19 באוקטובר 2022

הערות שוליים
------------

1. ↑  רן בוקר, דני וייס יתמנה למנכ"ל תיאטרון הבימה, באתר ynet, 23 באפריל 2023
"**Cennetten Çiçek**" (באנגלית: "**A Flower from Paradise**"; ובעברית: "**פֶּרַח מִגַּן עֵדֶן**") הוא שיר שהוקלט על ידי הזמרת-יוצרת הטורקייה זהרה. הוא יצא לאור ב-25 ביוני 2020, בהוצאת חברת התקליטים דואן מיוזיק קומפני כסינגל שלא מתוך אלבום. השיר הפך ללהיט בין-לאומי, ואחריו הוציאה זהרה שתי גרסאות נוספות שלו.

השיר הגיע למקום הראשון בטורקיה טופ 20.

רקע וכתיבה
----------

בפברואר 2020, הוציאה זהרה את השיר "Kopаrdılаr Seni Benden", ביחד עם אונור בייראקטאר. בהמשך, הקליטה את השיר הזה שיצא כסינגל הבכורה שלה, בהוצאת חברת התקליטים דואן מיוזיק קומפני, שהחתימה אותה על חוזה הקלטות. השיר נכתב על ידי אניס ילדרים וקוראי אלבייראק והופק על ידי ארול קוזה.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-24 מיליון השמעות.

וידאו קליפ
----------

הווידאו קליפ הנלווה של "Cennetten Çiçek" הועלה לערוץ היוטיוב של netd müzik ב-25 ביוני 2020, ביום יציאתו כסינגל. ביממה הראשונה שלו, צבר למעלה מ-3.3 מיליון צפיות והיה לאחד מהקליפים הטורקיים הבודדים שעשו זאת בשנת 2020. הקליפ צבר 120 מיליון צפיות בחודשים בודדים והפך לאחד מהקליפים הטורקיים הנצפים ביותר בכל הזמנים.

נכון לאוגוסט 2023 עומד מונה הצפיות של הקליפ על למעלה מ-300 מיליון צפיות.

מיקומי שיא
----------

| 
‏‏‏  **מצעדים ודירוגים (2020)** |
| --- |
| מדינה | מצעד | מיקום שיא |
|  טורקיה | טורקיה טופ 20 | 1 |
| טורקיה טופ 40 | 1 |

היסטוריית יציאות לאור
---------------------

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 25 ביוני 2020 | הזרמת מוזיקה • הורדה דיגיטלית | DMC |  |

קישורים חיצוניים
----------------

* סרטון השיר "Cennetten Çiçek" באתר יוטיוב

הערות שוליים
------------

1. 1 2 3 4 5  *Cennetten Çiçek*, נבדק ב-2020-09-30
2. ↑  *Cennetten Çiçek (Slow Versiyon)*, נבדק ב-2020-09-30
3. ↑  *Cennetten Çiçek (Trap Versiyon)*, נבדק ב-2020-09-30
4. ↑  , Twitter
5. ↑  Kopаrdılаr Seni Benden
6. ↑  *Zehra Gülüç – Cennetten Çiçek* (באנגלית), נבדק ב-2020-09-30
7. 1 2  Zehra - Cennetten Çiçek
8. ↑  YouTube Stats of Zehra - Cennetten Çiçek, kworb.net
9. ↑  YouTube - Most Viewed Music Videos by Turkish Artists, kworb.net
"**Bed of Roses**" (בעברית: "**מיטה של שושנים**") הוא שיר של להקת בון ג'ובי' שהופיע לראשונה באלבום האולפן החמישי שלהם *Keep the Faith* בשנת 1992 ולאחר מכן יצא כסינגל ב-11 בינואר 1993. ג'ון בון ג'ובי כתב את המילים בחדר בבית מלון כשהוא סובל מחמרמורת, כשמילות השיר שיקפו את הרגשותיו באותו זמן. השיר מכיל ריפי גיטרה נמשכים ונגינת פסנתר רכה, יחד עם שירה מרגשת וגבוהה של ג'ון בון ג'ובי.
סגנון השיר כבלדת רוק (בלדה חזקה), הפך אותו ללהיט עולמי, והוא הדגים את הסאונד החדש והבוגר יותר של הלהקה לאחר הצלחתה כלהקת גלאם מטאל בשנות ה-80. השיר הגיע למקום העשירי במצעד הבילבורד הוט 100 האמריקאי, למקום השני במצעד של RPM (מגזין) הקנדי, למקום השלושה עשר במצעד הסינגלים הבריטי, ולמקום העשירי במצעד המצעדי ה-GfK אנטרטיינמנט הגרמני.

הקליפ
-----

הקליפ של השיר מתחיל בצילום של ריצ'י סמבורה מנגן על גיטרה גבוה על פסגת הר, ואז חותך לסצנות של ג'ון לבדו בחדרו במלון, הלהקה מקליטה את השיר באולפן, ולבסוף מופיעה עם השיר בהופעה חיה על הבמה. בתחילה, במאי הקליפ רצה שג'ון בון ג'ובי יהיה על פסגות ההרים, אך ג'ון אמר: "הייתי בפסגת ההר בשיר "Blaze of Glory", שלח אותם" (ריצ'י סמבורה ודייוויד בריאן שנראה מנגן על הפסנתר בראש ההר). החלקים החיים של השיר צולמו ב"סטבלר ארנה" (Stabler Arena) בבית לחם בפנסילבניה, ב-31 בדצמבר 1992, כחלק מקונצרט מיוחד לכבוד הסילבסטר. על מנת להשיג את הקהל התוסס והגדול ביותר לקליפ, הלהקה עשתה סידורים כך שלא יהיו מקומות ישיבה ושיהיה מחיר אחיד עם כרטיסי כניסה כלליים.

מורשת
-----

השיר נהיה מרכיב מרכזי ברשימת השירים של ג'ון בון ג'ובי בהופעותיו במשך שנים רבות, והופיע באלבום הלהיטים הגדולים של הלהקה "Cross Road", ובסגנון מוזיקה אקוסטית באלבומם "This Left Feels Right". גרסה חיה לשיר ניתן לראות בDVD של האלבום "Crush". כמו כן הוקלטה גרסה עם מילים בספרדית, בשם "Cama De Rosas". השיר הוצג לפרק זמן קצר בפרק של מיס מארוול בכיסוי של להקה בשם "Brown Jovi".

מיקומי שיא
----------

| 
‏‏‏  **מצעדים ודירוגים (1993–1994)** |
| --- |
| מדינה | מצעד | מיקום שיא |
|  אוסטרליה | מצעד הסינגלים האוסטרלי | 10 |
|  אירלנד | מצעד הסינגלים האירי | 15 |
|  ארצות הברית | בילבורד הוט 100 | 10 |
| Mainstream Top 40 | 5 |
|  בריטניה | מצעד הסינגלים הבריטי | 13 |
|  גרמניה | GfK – טופ 100 | 10 |
|  הולנד | מצעד 40 הסינגלים ההולנדיים | 9 |
|  ניו זילנד | המצעד הניו זילנדי הרשמי | 13 |
|  פורטוגל | מצעד הסינגלים הפורטוגזי | 10 |
|  פלנדריה | אולטראטופ 50 | 23 |
|  צרפת | SNEP | 49 |
|  שוודיה | סוורייטופליסטן | 27 |
|  שווייץ | המצעד השווייצרי | 9 |

| 
‏‏‏  **מצעדי סוף שנה (1993)** |
| --- |
| מדינה | מצעד | מיקום שיא |
|  אוסטרליה | מצעד הסינגלים האוסטרלי | 47 |
|  ארצות הברית | בילבורד הוט 100 | 57 |
|  גרמניה | GfK – טופ 100 | 30 |
|  הולנד | מצעד 40 הסינגלים ההולנדיים | 53 |
|  שווייץ | המצעד השווייצרי | 18 |

קישורים חיצוניים
----------------

* מידע על היצירה "Bed of Roses" באתר מיוזיק בריינז
* מידע על הסינגל "Bed of Roses" באתר מיוזיק בריינז
* סרטון השיר "Bed of Roses" באתר יוטיוב

הערות שוליים
------------

1. ↑  *Bon Jovi - Bed Of Roses* (באנגלית), 1992, נבדק ב-2023-07-06

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 37755daf-0f91-335b-9657-db32630379a4
* MusicBrainz work: c5a119b4-1153-47fb-8861-5cc21be08b67

 |
**טרי ורטס** (באנגלית: **Terry Wayne Virts**;‏ נולד ב-1 בדצמבר 1967, בלטימור) הוא טייס קרב ואסטרונאוט בתוכנית מעבורות החלל של נאס"א. הוא היה מפקד משלחת מס' 43 לתחנת החלל הבין-לאומית.

ביוגרפיה
--------

טרי ורטס נולד בבלטימור וגדל בעיירה קולמביה שבמרילנד. לאחר סיום בית הספר הוא התחיל ללמוד באקדמיית חיל האוויר של ארצות הברית ממנה בשנת 1989 קיבל תואר ראשון במתמטיקה. בשנת 1988 הוא היה בשנת לימודים בצרפת במסגרת החלפת סטודנטים. בשנת 1997 הוא קיבל תואר שני בהנדסת אווירונאוטיקה מאוניברסיטה בסינסינטי.

בשנת 1989 ורטס קיבל הסמכה כטייס קרב והוצב על מטוס "ג'נרל דיינמיקס F-16 פייטינג פלקון" בבסיס החיל בפלורידה. בהמשך הוא שירת בגרמניה ובקוריאה הדרומית. הוא ביצע מספר טיסות מבצעיות מעל עיראק.

בשנת 1997 ורטס קיבל הסכמה כטייס ניסוי לאחר סיום קורס בבסיס חיל האוויר אדוארדס.

בסך הכול ורטס הגיע ל-5,300 שעות טיסה ב-40 מטוסים.

שירות בתחום החלל
----------------

בשנת 2000 ורטס נבחר לצוות אסטרונאוטים. הוא סיים קורס במרכז החלל ג'ונסון וביצע מספר משימות בצוות הקרקע.

בפברואר 2010 ורטס טס לחלל כטייס במשימה STS-130 במעבורת החלל אנדוור (ג'ורג' זאמקה היה מפקד צוות). המטרה הייתה להביא מודול מגורים חדש "טרנקוויליטי" (שלווה), ואת מודול "קופולה" ולבצע מספר ניסויים. בנוסף הובאו חלקי חילוף ומצרכים שונים.

בנובמבר 2014 הוא טס בפעם השנייה בחללית סויוז TMA-15M והצטרף למשלחת מס' 42 לתחנת החלל הבין-לאומית בפיקוד ברי וילמור. לאחר סיום עבודת המשלחת ורטס מונה למפקד משלחת מס' 43 לתחנת החלל הבין-לאומית. הוא חזר לכדור הארץ לאחר 199 ימים בחלל.

בשנת 2016 ורטס פרש מנאס"א.

לאחר פרישה
----------

לאחר פרישה ורטס עוסק במגוון נושאים. הוא מופיע עם הרצאות ובתוכניות טלוויזיה. הוא כתב מספר ספרים על ניסיונו בתחום החלל.

בשנת 2019 ורטס היה חבר צוות שהשלים טיסה סביב כדור הארץ דרך הקטבים בזמו שיא של 46 שעות ו-20 דקות.

קישורים חיצוניים
----------------

ויקישיתוף מדיה וקבצים בנושא **טרי ורטס** בוויקישיתוף
* ביוגרפיה
* טרי ורטס, ברשת החברתית פייסבוק

* טרי ורטס, ברשת החברתית אקס (טוויטר)

* טרי ורטס, ברשת החברתית אינסטגרם

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0004 9678 6713
* LCCN: n2017036336
* NKC: jo2018987054
* VIAF: 1537147270498135700007
* WorldCat: lccn-n2017036336

 |
**חדוה ודוד** היה צמד מוזיקלי ישראלי שנוסד ב-1965 והתפרק ב-1973. חברי הצמד היו חדוה עמרני ודוד טל (רוזנטל).

היסטוריה
--------

השניים נפגשו לראשונה בלהקת פיקוד מרכז שם שירתו שניהם, בתוכניות "למה כובע" ו"לא רוצים טובות". לאחר שחרורם הקימו יחד עם אושיק לוי וגבי ברלין את "רביעיית הטיילת". הרביעייה התפרקה לאחר תוכנית אחת, והשניים המשיכו לשיר יחד, ואף היו לזוג תקופה מסוימת בחייהם הפרטיים.

בשנת 1965 הוציא הצמד את אלבום הבכורה "צמד זמרי עם", שכלל 12 קטעים ובהם שירי עם בשפות שונות. בין המצליחים שבהם היה "גוגולי גוגולי" בגאורגית (בעיבודו של דוד קריבושי), שזכה בהמשך לגרסאות וביצועים רבים. האלבום יצא בהוצאה מחודשת בשנת 2001 עם תוספות בונוסים בסדרת "נוסטלגיה עברית". ב-1966 יצא אלבומם השני, שנשא את השם "חדוה ודוד". את רוב שירי האלבום, שהיו גרסאות בעברית לשירים לועזיים, כתב חיים קינן. באותה שנה הופיעו הצמד בפסטיבל הזמר והפזמון, וזכו במקום השלישי עם השיר "השניים" ובנוסף שרו גם את השירים "דבש" ו"מגדים". ב-1967 שבו לפסטיבל עם שני שירים, "שיר ריקוד" ו"מה עוד". באותה שנה הוציאו תקליט של שירי מלחמת ששת הימים הנושא את השם "ירושלים של זהב" יחד עם נגן המפוחית לארי אדלר.

בשנת 1968 יצאו חדוה ודוד למסע הופעות של כרמון, ונשארו בארצות הברית עד יולי 1970. בשנת 1970 זכה הצמד בפסטיבל הבינלאומי של טוקיו עם שירם של תרצה אתר ודוד קריבושי "אני חולם על נעמי". השיר הגיע למקום השני במצעד הפזמונים של קול ישראל ב-1971. לזכייה בפסטיבל נלוותה הצלחה מסחרית: הצמד הקליט גרסה של השיר ביפנית שנמכרה בשנת 1971 ביפן במאות אלפי עותקים, היקף מכירות שנחשב גדול עבור זמרים לא-יפנים.

ב-1972 הקליטו בעברית ובאנגלית את השיר "קחי אותי למעלה" וב-1973 את השיר "תמיד לשוב" שהיה שירם האחרון. באוגוסט 1973 הגיעו לישראל לסיבוב הופעות לאחר שהופיעו ברחבי העולם. הצמד התפרק בשנה זו.

לאחר פירוק הצמד, עמרני השתקעה בלוס אנג'לס והופיעה בלהיטי סולו בקדם אירוויזיון: ב-1978 עם "בלב אחד" (סלאם עליכום), ב-1979 עם "שנינו יחדיו" וב-1981 עם "בוא אלי". טל עבר לארצות הברית, ניסה להתפרנס כזמר אך התמכר לסמים, ועבר לפריז לעבור תהליכי גמילה ושיקום.

ב-1993 הופיעו השניים במופע איחוד בפסטיבל ערד.

קישורים חיצוניים
----------------

* חדוה ודוד, באתר שירונט
* חדוה ודוד, באתר MusicBrainz (באנגלית)
* חדוה ודוד, באתר Discogs (באנגלית)
* חדוה ודוד, דף שער בספרייה הלאומית
* חדוה ודוד, באתר MOOMA (בארכיון האינטרנט)
* מסך ומסכה: "לבוש" עברי ללהיטים זרים, מעריב, 25 באוקטובר 1966

הערות שוליים
------------

1. ↑  תמר אבידר, חדוה ודוד יישארו בארה"ב, מעריב, 12 בינואר 1969
2. ↑  ביום א' בכנסייה המקומית, מעריב, 29 ביולי 1970
3. ↑  חדוה ודוד חולמים על נעמי, דבר, 11 בדצמבר 1970
4. ↑  חדוה ודוד להופעות בארץ, דבר, 9 באוגוסט 1973
5. ↑  זאב רב נוף, בדרנים יהודים בארה"ב, דבר, 15 בספטמבר 1976

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007308048405171
* LCCN: n2012057434
* MusicBrainz: 1f899179-1ec6-4327-ac1f-82efa6d9b157
* VIAF: 140085764
* WorldCat: viaf-140085764

 |
**לביא זיטנר** (נולד ב-9 בספטמבר 1980), הוא שחקן, מחזאי ובמאי תיאטרון וטלוויזיה ישראלי.

ביוגרפיה
--------

זיטנר נולד וגדל בתל אביב. למד במגמה לתיאטרון בתיכון עירוני א' ובהמשך למד לימודי משחק בבית הספר של יורם לוינשטיין.

זיטנר שיחק ב-1998 בדרמת הטלוויזיה "משפחה וחצי", אותה כתבה גלילה רון־פדר-עמית, ששודרה בערוץ 2 ולאחר מכן בסדרת הנעורים "החבר'ה הטובים", ששודרה בערוץ הילדים בין השנים 1999-2002. זיטנר שימש גם כמנחה בטלוויזיה החינוכית בתוכניות "טושטוש", "זאפ לראשון" ו"סברס - תקרא תצליח". בשנת 2003 התארח בסדרת הדרמה ״טיפול נמרץ״ גילם את עידו בר. בשנת 2005 הצטרף כמגיש בערוץ 24, בו הנחה תחילה את התוכנית האינטראקטיבית "הארכיון", ולאחר מכן את התוכנית "הקרנת בכורה", בה שודרו קליפים חדשים. באותה השנה השתתף בכמה פרקים בעונה השלישית של סדרת הדרמה ״אהבה מעבר לפינה״ בתפקיד ג׳קי. מוכר כדורי מרץ. מוכר את הכדורים מתמר (רוני הדר). נעצר בהמשך.

זיטנר השתתף בהצגות שונות, כמו "פצפונת ואנטון", "סיפורי איתמר ורותי גם" (תיאטרון אורנה פורת), "הדיבוק", "רומיאו ויוליה" (תיאטרון תמונע), "דלתות נפתחות", "השחף" (תיאטרון באר שבע), פסטיבל תיאטרון קצר 2006 (צוותא), "קרוב לבית" (התיאטרון הקאמרי) ו"הכבש השישה עשר".

בנוסף לקריירת המשחק, עובד זיטנר כ-DJ בתל אביב, וביולי 2006 פתח ליין מסיבות במועדון "מאדאם" שברחוב ליליינבלום.

ב-2007 שיחק בפרק הראשון בסדרה "האי" בערוץ הילדים כשחקן אורח. ב-2008 שיחק בסדרה "לה לה לנד" המשודרת למנויי HOT בערוץ הילדים. בנוסף לכך, החל להנחות את התוכנית "אזור התעשייה" המשודרת בערוץ HOT בידור ישראלי יחד עם אילנית לוי ואלון לוי. לקראת סוף שנת 2008 החל זיטנר להשתתף בסדרת ההמשך של "משפחה וחצי" כשחקן אורח. ב-2009 שיחק בסדרה "שירות חדרים" של רשת בערוץ 2. באותה השנה השתתף בכמה פרקים בודדים בעונה החמישית של סדרת הנוער ״ראש גדול״ בתפקיד אדורם מותפף מקצועי בהלהקה של לירון (מייקל לואיס) ציני, מתנשא, גס רוח לפעמים. פרש מהלהקה בגלל שביקש תנאים טובים יותר שהלקה לא יכולה לתת לו. בשנת 2010 שיחק זיטנר בסדרת הנוער "15 דקות" המשודרת ב-yes. בשנת 2011 משחק בהצגת יחיד "מחיר החיים". ב-2005 שיחק כשחקן אורח בפרק העשירי בעונה הרביעית של החיים זה לא הכל ושם הוא שיחק את הזבוב (סוכן קומיקס) .

ב-22 באוגוסט 2011, פלשו זיטנר וחבריו למבנה נטוש (לשעבר בית צעירות מזרחי) ברחוב דב הוז בתל אביב, כחלק מפעולות למען דיור ציבורי במסגרת המחאה החברתית.

בשנת 2012 השתתף כמנחה בסדרה "אין דברים כאלה" לצד בן פרי ששודרה בערוץ לוגי.

זיטנר זכה בפרס הבמה לילדים ונוער לשנת 2008/9 למעצב בובות ואביזרים להצגה "מחיר החיים" בתיאטרון הנפש.

ביוני 2015 השתתף זיטנר בתוכנית "אחד על אחד" עם השף ישראל אהרוני. 

ב-2016 השתתף בסרטו של איתן ענר "לב שקט מאוד".

בשנת 2021 שיחק בסדרה "הד קולך" ששודרה בכאן 11.

מתגורר עם אשתו ושלושת ילדיהם בקראוון הנישא על משאית.

זיטנר מנהל יחד עם ליאור גרטי חוג למשחק בזיכרון יעקב.

קישורים חיצוניים
----------------

* לביא זיטנר, במיזם "אישים" לתיעוד היצירה הישראלית
* לביא זיטנר, במסד הנתונים הקולנועיים IMDb (באנגלית)
* לביא זיטנר, באתר "אידיבי", מאגר הידע העברי לקולנוע ישראלי ועולמי
* לביא זיטנר, בארכיון הבימה
* לילך גביש, ריאיון - המנעד של לביא זיטנר, באתר הבמה, 17 ביוני 2009
* עכבר העיר אונליין, לביא זיטנר: "אנשים שוכחים שלעבוד 12 שעות זאת בחירה", באתר הארץ, 4 באפריל 2017

הערות שוליים
------------

1. ↑  רואי פרסול, ‏השחקן שהחליט לגור במשאית: "המהלך הוציא אותי מהשגרה המרדימה", באתר מעריב אונליין, 9 במאי 2018
**אנבת' גיש** (באנגלית: **Annabeth Gish**; נולדה ב-13 במרץ 1971) היא שחקנית טלוויזיה וקולנוע אמריקאית.

ביוגרפיה
--------

נולדה בשם **אן אליזבת גיש** (**Anne Elizabeth Gish**) באלבקרקי, ניו מקסיקו שבארצות הברית, לג'ודי ורוברט גיש. בהיותה בת שנתיים עברה משפחתה לסיידר פולס, איווה, שם גדלה עם אחיה. אביה עבד כמרצה לאנגלית באוניברסיטת צפון איווה ואימה עבדה כמורה בבית ספר יסודי. גיש למדה בבית הספר התיכון של אוניברסיטת צפון איווה ולאחר מכן למדה באוניברסיטת דיוק לימודי קולנוע.

קריירה
------

בשנת 1986 שיחקה גיש בסרטה הראשון - קומדיית הנעורים "במלכודת העתיד" ("Desert Bloom"). בעקבות השתתפותה בסרט מיסטיק פיצה בשנת 1988, זכתה להכרה והחלה לפתח את הקריירה הקולנועית והטלוויזיונית שלה. ב-1995 שיחקה בקומדיה השחורה "ארוחת הערב האחרונה" בכיכובה של קמרון דיאז. ב-1996 שיחקה בדרמה הרומנטית "בחורות יפות" בכיכובה של אומה תורמן. ב-1999 שיחקה במותחן "סיכון כפול". בשנת 2001 החלה גיש להשתתף בסדרה תיקים באפילה, ועם עזיבתו של דייוויד דוכובני את הסדרה הפכה לאחת מגיבורי הסדרה. בשנת 2003 השתתפה גיש בפרק של הסדרה "הבית הלבן" בתפקיד אליזבת ברטלט ווסטין, בתו של נשיא ארצות הברית בסדרה.

בשנת 2006 השתתפה גיש בסרט "The Celestine Prophecy" וכן בסדרות הטלוויזיה "Candles on Bay Street" ו-"Brotherhood".

בשנת 2011 שיחקה בסרט הקומי "הורה מלווה". בשנת 2013 החלה לגלם את שרלוט מילריית' בסדרת הפשע "הגשר" ברשת FX, אשר מבוססת על הסדרה הדנית הגשר. ב-2014 שבה גיש לשחק בעונתה השנייה. 

ב-2016 שיחקה בסרטו של פיטר בילינגסלי, "במנוסה", דרמת פשע בכיכובם של וינס ווהן, היילי סטיינפלד וטראג'י פ. הנסון. באותה שנה שיחקה בסרט האימה "להתעורר מפחד" (אנ'), והתארחה בסדרת הטלוויזיה הקומית "צ'יפ" בשירות נטפליקס. 

ב-2018 שיחקה בסדרת הטלוויזיה "מי מתגורר בבית היל", ובשנת 2019 שיחקה בסרט "קצה העולם", ובדרמה הביוגרפית של מרי הארון "*Charlie Says*" בתור וירג'יניה קרלסון. 

בשנת 2021 החלה גיש לשחק בסדרת הטלוויזיה העל-טבעית "טקס חצות" שיצר מייק פלנקאן (היוצר של "מי מתגורר בבית היל") עבור נטפליקס. 

בשנת 2023 היא שיחקה במיני-סדרת האימה "נפילת בית אשר" שיצר מייק פלנגן לשירות הסטרימינג של נטפליקס ומבוסס על הסיפור הקצר באותו שם מאת אדגר אלן פו. באותה השנה, שיחקה במותחן הפשע "דיקסי הקטנה" בכיכובו של פרנק גרילו.

חיים אישיים
-----------

גיש נישאה לפעלולן הסדרה "תיקים באפלה", וייד אלן, ובנם של בני הזוג קאש אלכסנדר אלן נולד ב-12 בינואר 2007.

קישורים חיצוניים
----------------

ויקישיתוף מדיה וקבצים בנושא **אנבת' גיש** בוויקישיתוף

* אנבת' גיש, במסד הנתונים הקולנועיים IMDb (באנגלית)
* אנבת' גיש, באתר AllMovie (באנגלית)
* אנבת' גיש, באתר Rotten Tomatoes (באנגלית)
* אנבת' גיש, במסד הנתונים הקולנועיים KinoPoisk (ברוסית)
* פרופיל באתר אוניברסיטת דיוק

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX1341534
* BnF: cb141817581 (data)
* GND: 140792090
* ISNI: 0000 0001 1946 6941
* LCCN: no95015350
* NKC: xx0172851
* NLP: a0000001835522
* NTA: 075263459
* SNAC: w6tg5p3m
* VIAF: 12515634
* WorldCat: lccn-no95015350

 |
"**Googoosha**" (ברוסית: "**Гугуша**") הוא שיר שהוקלט על ידי המפיק המוזיקלי הרוסי מקסים פדייב. גרסתו המצליחה של השיר, בשפה הרוסית "Гугуша" יצאה לאור ב-7 בפברואר 2020 בהוצאת חברת התקליטים MALFA. עם זאת, הוא הופץ עשור וחצי קודם לכן, בגרסה בין-לאומית שהוקלטה בשפה האנגלית. את הגרסה הבין-לאומית הוציא פדייב בשם "Googoosha" ובחלק מהמדינות גם בשם "Gugusha". במרוצת השנים הוסבר כי את השיר כתב פדייב על הפוליטיקאית האוזבקית גולנרה קרימובה.

לאחר יציאתו של השיר בשנת 2011, הופצו עשרות גרסאות שונות שלו, כמו גם רמיקסים ומיקסים שונים.

רקע וכתיבה
----------

בשנת 2011, הוציא מקסים פדייב את השיר לראשונה בגרסה בין-לאומית שהוקלטה בשפה האנגלית בלבד. לאחר מכן, הופצו מספר גרסאות שונות של השיר, השונות באורכן כמו גם בלחן שלהן. את השיר כתב פדייב לצד אולרה צריאבקינה והופק על ידו בהתאם. לאחר יציאתו של השיר, נודע כי הוא נכתב על הפוליטיקאית האוזבקית גולנרה קרימובה, בתו הבכורה של אסלאם קרימוב, נשיא אוזבקיסטן משנת 1991 ועד מותו ב-2016. קרימובה ידועה בשם "גוגושה" ("Googoosha"), תחתיו הוציאה אלבום אולפן, באותו השם. "Googoosha" עוקב אחרי כמיהה עזה של הכותב למושא אהבתו, אותה הוא משווה לגרם שמיים. כמו כן, הוא מתאר בשיר את עיניה של מושא אהבתו כ"פתרון להכול".

פרק זמן לצאתו עלתה גרסתו הרוסית של השיר לרשת הזרמת המדיה ספוטיפיי, שם הצליחה לצבור למעלה מ-3.5 מיליון השמעות.

וידאו קליפ
----------

הווידאו קליפ הרשמי של הגרסה הרוסית לשיר פורסם ב-27 במרץ 2020, עשור וחצי לאחר יציאתו הרשמית. הוא צולם בשחור-לבן ומורכב מסצנות בהן ניתן לראות אישה לובשת בורקה בצבע שחור וסצנות בהן ניתן לראות את פדייב מבצע את השיר. הקונספט של השיר הוא סירה עשויה נייר, השטה על המים ואת האישה עוקבת אחריה. בקליפ ישנה הדגשה של המים, כמו גם של חופים, אוקיינוסים, צמחייה והטבע ככלל.

נכון למרץ 2023 עומד מונה הצפיות של הקליפים על למעלה מ-60 מיליון צפיות.

מיקומי שיא
----------

| 
‏‏‏  **מצעדים ודירוגים (2011)** |
| --- |
| מדינה | מצעד | מיקום שיא |
|  ארצות הברית | בילבורד הוט 100 | – |

היסטוריית יציאות לאור
---------------------

| אזור | תאריך יציאה | פורמט | גרסה | חברת תקליטים | מקור |
| --- | --- | --- | --- | --- | --- |
| כלל העולם | 2011 | סטרימינג • הורדה דיגיטלית | "Googoosha" | MALFA |  |
| 7 בפברואר 2020 | "Гугуша" |  |

קישורים חיצוניים
----------------

* סרטון השיר "Googoosha" באתר יוטיוב

הערות שוליים
------------

1. 1 2 3 4 5 6 7 8 9  *Максим Фадеев - Гугуша (Премьера клипа, 2020)*, נבדק ב-2023-03-22
2. 1 2 3  *GOOGOOSHA - Максим Фадеев (extended)*, נבדק ב-2023-03-22
3. 1 2 3  *Гугуша*, נבדק ב-2023-03-22
4. ↑  New Age Style - Greatest New Age Hits, Vol. 3 (2011), Нью Эйдж Музыка / New Age Music
5. ↑  Gugusha - Макс Фадеев - Shazam
6. 1 2  *"GUGUSHA" EN RUSO DE MAXIM FADEEV SUBTÍTULOS ESPAÑOL*, נבדק ב-2023-03-22
7. ↑  Gulnara Karimova | Uzbek diplomat and businesswoman | Britannica, www.britannica.com (באנגלית)
8. ↑  *Googoosha - Googoosha* (באנגלית), נבדק ב-2023-03-22
9. ↑  Maxim Fadeev - Текст песни Гугуша (Gugusha) - RU, lyricstranslate.com (ברוסית)
10. ↑  *GOOGOOSHA - Максим Фадеев (extended)*, נבדק ב-2023-03-22
11. 1 2  *Максим ФАДЕЕВ - Googoosha (HQ)*, נבדק ב-2023-03-22
12. ↑  *Максим Фадеев - Googoosha [Extended]*, נבדק ב-2023-03-22
"**Vaziyetler"** (באנגלית: "**Situations**"; ובעברית: "**מַצָּבִים**") הוא שיר שהוקלט על ידי הזמרת-יוצרת הטורקייה סילה, מתוך אלבום האולפן החמישי שלה, *Yeni Ay* (2014). הוא יצא לאור ב-11 במרץ 2014, בהוצאת חברת התקליטים סוני מיוזיק אנטרטיינמנט כסינגל המוביל והפותח מתוך האלבום.

השיר הגיע למקום הראשון בטורקיה טופ 20, שם שהה במשך כמה שבועות רצופים.

רקע וכתיבה
----------

השיר נכתב על ידי סילה לבדה והופק על ידה ועל ידי אפה בהאדיר, בדומה לשירים נוספים מתוך האלבום. "Vaziyetler" כשמו, מדבר על מצבים שונים בחייו של בן האדם, תוך שבווידאו קליפ הרשמי שיצא בסמוך ליציאתו כסינגל, ניתן לראות מצבים שונים בהם סילה הייתה נוכחת, תוך שניתן לראות את דרכי ההתמודדות שלה עמם.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-13 מיליון השמעות.

וידאו קליפ
----------

הווידאו קליפ הנלווה של "Vaziyetler" הועלה לערוץ היוטיוב של סילה ב-11 במרץ 2014, ביום יציאתו כסינגל. ביממה הראשונה שלו, צבר למעלה מ-120 אלף צפיות; הישג יוצא דופן באותן השנים בהן יצא. בקליפ, ניתן לראות את סילה כשהיא נוכחת בסיטואציות שונות, תוך שניתן לראות כיצד היא מתמודדת עמן.

נכון לאוגוסט 2023 עומד מונה הצפיות של הקליפ על למעלה מ-85 מיליון צפיות.

מיקומי שיא
----------

| 
‏‏‏  **מצעדים ודירוגים (2014)** |
| --- |
| מדינה | מצעד | מיקום שיא |
|  טורקיה | טורקיה טופ 20 | 1 |

היסטוריית יציאות לאור
---------------------

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 11 במרץ 2014 | סטרימינג • הורדה דיגיטלית | סוני |  |

קישורים חיצוניים
----------------

* סרטון השיר "Vaziyetler" באתר יוטיוב

הערות שוליים
------------

1. 1 2 3 4  *Sıla – Vaziyetler* (באנגלית), נבדק ב-2020-09-30
2. ↑  MusicTopTR on Twitter: "MusicTopTR Resmi Listesinde 14. haftanın Lideri. VAZİYETLER - @silagencoglu @TRSonyMusic http://t.co/faoDucWzMs", web.archive.org, ‏2016-03-10
3. 1 2 3 4  Sila - Vaziyetler (Official Music Video)
4. ↑  *Vaziyetler*, נבדק ב-2020-09-30
5. ↑  YouTube Stats of Sila - Yabanci (Official Music Video), kworb.net
**יוסף ואשת פוטיפר**, זבאלד בהאם, 1544
יוסף ואשת פוטיפר, מאת פול גוגן, 1896
**זוליכה**, וגם **זולייכה**, **סוליקה** ו**זליכה** – הוא על פי המסורת המוסלמית, שמה של אשת פוטיפר, שר הטבחים המצרי.

רקע
---

 ערכים מורחבים – **יוסף ואשת פוטיפר, אשת פוטיפר**  

המקרא, בסיפורי יוסף, בספר בראשית, פרק ל"ט, מביא את סיפורה של אשת פוטיפר, שר הטבחים המצרי, שבחצרו גדל יוסף. בכל הפסוקים העוסקים באשת פוטיפר לא נזכר שמה. דמותה של אשת פוטיפר הפכה לסמל האשה המפתה, המנצלת את מעמדה מצד אחד ואת יצריו של יוסף מצד שני.

הקוראן מביא את הסיפור בסורת יוסף.

בספרות העברית
-------------

בעקבות חז"ל הפכה דמותה של **אשת פוטיפר** לדמות נדרשת בספרות העברית והיהודית לדורותיה. בסוף ימי הביניים, כנראה בעקבות מסורת מוסלמית, החל לצוץ שמה של אשת פוטיפר "זוליכה", שנכתב בכמה צורות. השם חדר לקהילות ישראל, ובצורתו "סוליקה" הפך לשם מקובל בקהילות ישראל בצפון אפריקה. הנערה היהודייה-מרוקאית הרוגת המלכות המפורסמת סול חגואל, שמסרה נפשה על קידוש השם והמיתה עצמה בגבורה כדי שלא להתאסלם ולשמור על יהדותה, היא אולי הנערה המפורסמת ביותר שכונתה "סוליקה". לוי גינצבורג, ב"אגדות היהודים" שלו, מביא כמה אגדות עם המזכירות את שמה של זוליכה.

בספרות העברית החדשה הוזכרה זוליכה ביצירותיהם של אברהם שלונסקי, בשירו "ליל זוליכה", ובסיפוריו של יעקב הורוביץ. והביטוי "ליל זוליכה" הפך לתיאור של ליל פיתויים ארוטי.

ראו גם
------

* שמות חיצוניים לדמויות אנונימיות במקרא

לקריאה נוספת
------------

* יעל שמש, "אינה ראויה להגנה: אשת פוטיפר, חקר הסיפור המקראי והחקר הפמיניסטי", **בית מקרא** נה (תש"ע), עמ' 46–76.
* רחל רייך, **האשה אשר נתת עמדי - נשים כעילה לסכסוך ולמלחמה במקרא**, הילל בן חיים - הוצאת הקיבוץ המאוחד, 2005.
* דורון לוריא, **מלכים בשר ודם: התנ"ך באמנות המאות ה־16 עד ה־19**, מוזיאון תל אביב לאמנות, 2005, יוסף ואשת פוטיפר, עמ' 60-58.
* עליזה שנהר, **נשים במקרא, במדרש ובספרות העברית החדשה**, כנרת זמורה ביתן, 2008, עמ' 53-15.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **זוליכה** |

* אישוש נוצרי, באנגלית, למקור השם זוליכה

1. ↑  סורה 12 (סורת יוסף), פסוק {{{2}}}